cyanic-selkie/wikianc huggingface dataset:
Libanonin sota 1982
Libanonin sota oli Israelin hyökkäys Libanoniin maan sisällissodan aikana vuonna 1982. Maahan edenneet Israelin asevoimat vetäytyivät vasta vuonna 1985 kalliiksi tulleen miehityksen jälkeen. Israel epäonnistui suurimmassa osassa tavoitteissaan, joita olivat esimerkiksi Palestiinan vapautusjärjestö eli PLO:n tuhoaminen ja Syyrian pakottaminen vetäytymään Libanonista. PLO joutui siirtymään Tunisiaan, mutta itse järjestö ei tuhoutunut.
Sodan aikana Israel tuki Libanonin maroniittien falangistiliikettä ja kristittyä Etelä-Libanonin armeijaa, joiden vastustajia olivat vasemmistolaiset muslimit ja PLO.
Tausta
thumb|vasen|Sisällissodan vaurioita [[Marttyyrien aukio (Beirut)|Marttyyrien aukiolla Beirutissa vuonna 1982.]]
Libanonin sisällissota
Libanonin sisällissota alkoi vuonna 1975 maan pääosin oikeistolaisten maroniittikristittyjen ja vasemmistolaisten muslimien välillä. Sotaan otti pian osaa myös useita maan ulkopuolisia tahoja. Jasser Arafatin johtama Palestiinan vapautusjärjestö eli PLO oli asettunut Libanoniin 1970-luvun alussa ja toimi pitkälti maan hallituksesta riippumatta. Sotaan he liittyivät vuonna 1976 vasemmistomuslimien kanssa kristittyjä vastaan. Vasemmisto sai tukea myös Irakista ja Libyasta. Sodan jatkuessa alkoi näyttää siltä, että maroniitit olisivat häviämässä. Hafiz al-Assadin johtamassa Syyriassa kehitys herätti huolta, sillä maan pelättiin jakautuvat palestiinalaisten johtamaan osaan ja Israelille myötämieliseen pieneen maroniittivaltioon. Kesällä 1976 maa liittyi sotaan maroniittien puolella estääkseen heidän tappionsa sisällissodassa, jonka ohella vahvistettaisiin maan vaikutusvaltaa sen omalla lähialueella.
Syyrian asevoimat olivat paikallisiin joukkoihin nähden ylivoimaiset, mutta tilanne ei silti johtanut välittömään ratkaisuun. Maroniittien falangistien johtaja Bashir Gemayyel päätti yrittää houkutella Israel mukaan sotaan. Israelissa valtaan oli noussut Likud, jonka asenne sekaantumiselle oli aikaisempoia hallituksia myötämielisempi. Maa oli jo tukenut joitakin tahoja, kuten Etelä-Libanonissa toimineen majuri Sa'ad Haddadin kristittyä yksityisarmeijaa (Etelä-Libanonin armeija), joka oli julistanut hallitsemansa alueen Vapaaksi Libanoniksi vuonna 1979. Operaatio Litani oli ollut puolestaan Israelin suora isku PLO:n tukikohtia vastaan. Iskun takia Yhdistyneet kansakunnat olivat asettaneet Libanonin ja Isralelin välille rauhanturvajoukon eli UNIFIL.
Gemayyel yritti provosoida Israelia aiheuttamalla maroniittien ja Syyrian asevoimien välisiä yhteenottoja keväällä 1981, mutta Israel tyytyi vielä vain ilmaiskuihin. Kesällä Israelin nilmavoimien iskut PLO:ta vastaan aiheuttivat raketti-iskuja Israeliin. Kohteeksi joutui esimerkiksi Kirjat Shmona. Raketti-iskujen provosoiminen lienee ollut Israelin ilmaiskujen tarkoituksenakin, jotta saataisiin aikanaa sotaan johtava kierre. Hankkeen taustalla vaikuttivat etenkin pääministeri Menachem Begin ja puolustusvoimien komentaja Rafael Eitan. Tilanne päättyi kuitenkin hetkeksi Yhdysvaltojen välittämään aselepoon.
Sotasuunnitelma
Israelissa iskujen jälkeen puolustusministeriksi nousi Ariel Sharon, joka myös pyrki määrätietoisesti sotaan. Israelissa laajalti vallitsevaksi ajatteluksi nousi ajatus niin sanotusta ennalta ehkäisevästä sodasta. Sen tarkoituksena oli kohentaa Israelin strategista asemaa ympäröiviin arabimaihin nähden. Välitön syy oli PLO:n tekemien iskujen lopettaminen ja järjestön ajaminen Libanonista. Etenkin Sharon otti kunniahimoisemman tavoitteen, kuin pelkästään järjestön ajamisen Israelin rajan tuntumasta. PLO:n joukot ja päämaja tuhottaisiin, minkä lisäksi Libanonissa valtaan nostettaisiin Israelille myötämielinen hallitus. PLO:n kukistuminen Libanonissa saattaisi johtaa sen heikentymiseen Israelin miehittämällä Länsirannalla ja Gazan kaistalla. Israelissa sen tilalle uskottiin nousevan maltillisempi rauhansopimukselle ja pakolaiskysymykselle Israelin kannalta avomielisempi johto. Tilanne oli otollinen toiminnalle kansainvälisesti. Egyptin kanssa oli saatu jonkin aikaa aikaisemmin rauhansopimus ja Irak ei voisi osallistua sotaan Irakin–Iranin sodan takia. Syyria tuki Irania pilaten suhteensa Irakiin ja joutuen jakamaan huomiotaan Israelista ja Libanonista Irakin vastaiselle rajalle. Yhdysvalloissa valtaan oli noussut Ronald Reaganin hallitus, jonka uskottiin asettuvan hyökkäyksen puolelle jos Yhdysvallat uskoisi hyökkäyksen olevan rajallinen.
Suunnitelmien lisäksi Israel tarvitsi muodollisen oikeutuksen hyökkäykselleen Libanoniin. Ongelma oli, että PLO ja Israelin pohjoisraja olivat varsin rauhallisia sitten Yhdysvaltojen välittämän aselevon. PLO:n vihollinen Abu Nidal-liike yritti 3. kesäkuuta 1982 murhata Israelin Ison-Britannian lähettilään Shlomo Argovin. Begin ja Eitan torjuivat tiedustelupalvelun tiedot Abu Nidalin syyllisyydestä ja vaativat kostoa sen sijaan PLO:lle. Israel päätti iskeä PLO:n tukikohtaan Beirutissa ja yleinen ymmärrys oli, että mahdollista kostoiskua seuraisi suora sota.
Sota
thumb|vasen|Joukkojen liikkeet 1982. thumb|Palava syyrialainen panssarivaunu kesäkuussa 1982.
thumb|PLO:n asemasta nousevaa savua.
Eteneminen
Israelin ilmavoimat iskivät 4. kesäkuuta 1982 Beirutiin ja PLO tulitti raketteja Pohjois-Israeliin. 5. kesäkuuta Israelin hallitus päätti sodan alkamisesta seuraavana päivänä eli sanotusta operaatiosta "rauha Galileaan", jonka tarkoitus virallisesti oli olla rajallinen hyökkäys Libanoniin. Begin antoi vielä muutamaa päivää myöhemminkin ymmärtää tarkoituksena olla edetä vain 40 kilometriä rajasta samaan aikaan, kun epävirallinen suunnitelma vaati aina Beirutiin asti etenemistä.
Sodan alkaessa 6. kesäkuuta Israelin asevoimille aiheutui huomattavia ongelmia siitä, että yhtä aikaa jouduttiin noudattamaan virallisia ja epävirallisia suunnitelmia. Beginin vielä puhuessa rajallisesta sodasta maan asevoimat ottivat yhteen Syyrian asevoimien kanssa Libanonissa. Syyrian huomattavat Neuvostoliitosta hankitut ilmatorjuntaohjukset tuhottiin helposti Bekaan laakson alueella. Iskuja tehtiin myös itse Syyrian puolella ilmatorjuntaa vastaan. Samaan tapaan selvän tappion Israelin ilmavoimille kärsivät myös Syyrian ilmavoimat neuvostovalmisteisine hävittäjineen. Tuolloin näitä yhteenottoja pidettiin huomattavana itäisen ja läntisen teknologian välisen paremmuuden vertailuna. Neuvostoliittoa kauhistutti yhteenoton selvä lopputulos lännen hyväksi.
Jarmo Lehtinen
Jarmo Lehtinen -nimisiä henkilöitä ovat:
Libanonin sota 1982
Eteneminen
Neuvostoliitto oli vastanut sodan puhkeamiseen aloittaen uuden sotilaskaluston toimittamisen Syyriaan. Yhdysvalloissa alettiin puolestaan pelätä sodan laajenevan Neuvostoliiton sekaantumisen takia täysimittaiseksi ja maan asenne muuttui sodan vastaiseksi. Syyria ja Israel saivat kuitenkin nopeasti aikaan aselevon. Israelissa hallitusta syytettiin sen hyväksymisestä liian aikaisin ja arabimaailmassa Syyriaa syytettiin palestiinalaisten jättämisestä oman onnensa nojaan. Syyrian joukkoja jäi vielä Bekaan laaksoon ja Beirutiin. Itse sota Libanonissa ei loppunut Syyrian ja Israelin tulitaukoon.
Beirutin piiritys
Israelin asevoimat olivat edenneet nopeasti Beirutin tuntumaan, jossa suunnitelmien mukaisesti kohdattiin maroniittien joukot. PLO oli jäänyt loukkuun Länsi-Beirutiin. Alkuperäisen suunnitelman mukaan maroniitit valtaisivat Länsi-Beirutin, mutta Gemayyel selitti nyt tämän huonontavan hänen mahdollisuuksiaan presidnetinvaaleissa, jotka oli tarkoitus järjestää elokuussa. Israelissa Sharon vaati hallitukselta lupaa vallata Länsi-Beirut Israelin joukoilla, mutta sodan vastustus oli kasvanut tällä välin nopeasti. Libanonissa PLO:ta ja Syyriaa vaadittiin puolestaan vetäytymissuunnitelmaa verenvuodatuksen lopettamiseksi. PLO ja Syyria taipuivat lopulta PLO:n johdon siirtyessä Tunisiaan. Gemayyel nousi presidentiksi 23. elokuuta. Pian kävi selväksi, että maroniitit eivät olleet suunnitelmista huolimatta myöskään valmiita rauhaan Israelin kanssa. Rauhan pelättiin suututtavan maan muslimit. Gemayyel itse murhattiin kuukausi valitsemisensa jälkeen. Tarkoituksena oli kuitenkin vielä Israelin ja falangistien yhteinen operaatio Beirutissa muutamien vielä olemassa olleiden PLO:n pesäkkeiden kukistamiseksi.
Gemayyelin oli murhauttanut Syyria, joka hävittyään suorissa yhteenotoissa ol ibnyt alkanut käymään sotaa epäsuorasti libanonilaisia ryhmittymiä hyväkseen käyttäen. Israelin asevoimat päättivät hallituksen tahdoin vastaisesti lopulta Länsi-Beirutiin etenemisestä. Beirutissa piiritettiin palestiinalaisten pakolaisleirit Sabra ja Shatila. Israleilaiset pyysivät falangisteja puhdistamaan leirit a hyökkäys alkoi 16. syyskuuta. Lopputuloksena oli Sabran ja Shatilan verilöyly, jossa kuoli vähintään satoja PLO:n taistelijoita ja siviilejä. Verilöylyllä falangistit kostivat Gemayyelin murhan ja palestiinalaisten siirtymisen maroniitteja vastaan sisällissodan aikana. Israelin asevoimat eivät puuttuneet tapahtumiin, vaikka se oli saanut ennalta siitä varoittavia vihjeitä. Verilöyly johti mittavaan arvosteluun ulkomailla.
Miehitys
Israelin kannalta sota Libanonissa alkoi muuttua yhä tukalammaksi. PLO ei ollut tuhoutunut ja nyt Israelin joukkoja vastaan iskuja teki myös Hizbollah. Syyrian asevoimat olivat jääneet Libanoniin. Begin erotti Ariel Sharonin, koska hän oli tyytymätön Sabran ja Shatilan tilanteen hoitamiseen ja Begin itse erosi loppukesästä 1983. Hieman aikaisemmin Yhdysvaltain diplomatian ajama rauhansoipimus Libanonin kanssa kariutui. Joukkojen ylläpito Libanonissa oli hyvin kallista ja vei vei 30 % puolustusbudjetista. Pääministeriksi nousi Israelissa vuonna 1984 työväenpuolueen Shimon Peres. Talvella 1985 Israelin hallitus päätti lopulta yksipuolisesta vetäytymisestä Libanonista, mutta jäi silti miehittämään kapeaa turvavyöhykettä, jolla myös Etelä-Libanonin armeija jatkoi toimintaansa.
Sertindoli
Sertindoli (kauppanimellä Serdolect) on epätyypillinen eli toisen polven psykoosilääke. Se on kemialliselta rakenteeltaan fenyyli-indolijohdos. Sitä on saatavilla 4, 12, 16 sekä 20 mg annosvahvuuksilla. Enimmäisvuorokausiannos on 20 mg/vrk (poikkeustapauksissa 24 mg/vrk).
Sertindolilla hoidetaan skitsofreniaa. Koska lääke on haitallista sydämelle ja verisuonille, sitä saa käyttää vasta, kun on ensin kokeiltu toista psykoosilääkettä. Sertindolia ei suositella käytettäväksi alle 18-vuotiailla, koska tietoa sen turvallisuudesta ja tehokkuudesta ikäryhmässä ei ole.
Vaikutustapa
Lääkkeellä arvellaan olevan vain heikko vaikutus ns. nigrostriataaliseen dopamiini radastoon, jonka kautta ekstrapyramidaaliset haittavaikutukset välittyvät. Sertindoli ei ole erityisen rauhoittava. Se ei todennäköisesti ole myöskään kovin antikolinerginen.
Imeytyminen
Ruoalla ja antasideilla ei ole merkitystä sertindolin imeytymiseen. Sertindolin määrä puoliintuu elimistössä kolmessa päivässä. Sertindolia muokkaavat erityisesti maksan P450 CYP3A4- sekä CYP2D6-entsyymit. Sen pääasiallisia aineenvaihduntatuotteita ihmisessä ovat 5-hydroksisertindoli ja 4-hydroksisertindoli, sekä vähemmissä määrin N-dealkyloitynyt norsertindoli ja dehydrosertindoli. Aineenvaihduntatuotteilla ei ole hoitovaikutusta, mikä selittynee dehydrosertindolin pienellä osuudella.
Yhteisvaikutukset
Sertindolilla on yhteisvaikutuksia lähinnä kahden lääkeaineryhmän kanssa: CYP3A4- ja CYP2D6-entsyymien estäjien. Ensimmäiset ovat enimmäkseen imidatsoli-sarjan sienilääkkeitä ja jäljempänä mainitut SSRI-tyyppisiä masennuslääkkeitä, rytmihäiriölääke kinidiiniä lukuun ottamatta. Lisäksi karbamatsepiini sekä fenytoiini voivat muuttaa sertindolin hajoamista elimistössä sitoutuen verinesteeseen ja muuttaen sertindolin pitoisuutta siinä.
Haittavaikutukset
Useammalla kuin joka 10:nnellä käyttäjällä esiintyy siemensyöksyn puuttumista ja nuhaa tai nenän tukkoisuutta.
Yhdellä 10−100:sta käyttäjästä esiintyy sydämen QT-ajan pidentymistä, hengenahdistusta, nesteen kertymistä raajoihin (turvotusta), matalaa verenpainetta ylös noustessa (heikottaa), huimausta, erektio- tai ejakulaatiohäiriö, lihomista, tuntohäiriöitä (kihelmöintiä, tunnottomuutta), punasoluja virtsassa, valkosoluja virtsassa ja suun kuivumista.
Yhdellä 100–1 000:sta käyttäjästä ilmenee kääntyvien kärkien tiheälyöntisyyttä (hengenvaarallinen rytmihäiriö), liikehäiriöitä (erityisesti tardiivia dyskinesiaa, jossa oireina pakkoliikkeet, nykiminen ja vapina), lihaskouristuksia, liian korkeaa verensokeria, pyörtymistä sekä prolaktiini pitoisuuden kasvua ja siitä johtuvaa rintojen maito vuotoa.
Yhdellä 1 000–10 000:sta käyttäjästä esiintyy pahanlaatuista neuroleptioireyhtymää (hengenvaarallinen).
Yleisyydeltään tuntemattomia sertindolin aiheuttamia haittoja ovat keuhkoveritulppa, laskimo- tai syvä laskimotukos ja vastasyntyneen lääkeainevieroitusoireyhtymä.
Sydämen QT-ajan pidentymisriskin vuoksi potilaalta tulee aina mitata sydänsähkökäyrä ennen sertindolihoidon aloittamista, kolme viikkoa aloituksen jälkeen ja sen jälkeen kolmen kuukauden välein. QTc-aika ei saisi ylittää raja-arvoa 500 ms ennen sertindoli-hoidon aloittamista.
Kuolemantapaukset
Yhdysvalloissa Abbott Laboratories haki vuonna 1996 myyntilupaa tanskalaisen Lundbeck-yhtiön kehittämälle sertindolille nimellä Serdolect. Sertindoli ei ehtinyt tulla myyntiin, vaan se kiellettiin kaksi vuotta myöhemmin, kun lääke oli aiheuttanut ihmiskokeissa 27 ihmisen kuoleman pääosin sydänongelmiin (QT-ajan pidentyminen). Euroopassa lääke tuli myyntiin vuonna 1998 pari kuukautta ennen kuolemantapauksista uutisointia. Euroopan komissio veti lääkkeen pois myynnistä vuoden 2000 alussa, mutta myynti sallittiin jälleen vuonna 2002. Muutoksena oli pakkaukseen laitettava varoitus rytmihäiriö riskistä ja sairauksista, joiden kanssa lääke ei sovi, enimmäisannoksen tiputtaminen poikkeustapauksia lukuun ottamatta 24 mg:sta 20:een, ja sydänsähkökäyrä seurannat ennen hoitoa ja sen aikana. Yhdysvalloissa sertindoli on yhä kielletty.
Itä-Ekvatoria
thumb|248x248px|Itä-Ekvatoria Etelä-Sudanin kartalla. Itä-Ekvatoria on Etelä-Sudanin osavaltio. Osavaltion pääkaupunki on Torit. Itä-Ekvatoriassa oli Sudanin vuoden 2008 kiistellyssä väestönlaskennassa 906 126 asukasta, ja sen pinta-ala on 82 542 neliökilometriä.
Sigurd Laesvirta
Reino Sigurd Valdemar Laesvirta (22. tammikuuta 1910 Tampere – 9. maaliskuuta 1960 Tampere) oli suomalainen taiteilija, sarjakuvapiirtäjä ja kirjailija.
Laesvirta oli naimisissa vuosina 1944–1950 Tabe Slioorin kanssa.
Keski-Ekvatoria
thumb|250px|Keskinen Ekvatoria Etelä-Sudanin kartalla.
Keski-Ekvatoria on Etelä-Sudanin osavaltio. Osavaltion pääkaupunki on maan pääkaupunki Juba. Keski-Ekvatoriassa oli Sudanin vuoden 2008 kiistellyssä väestönlaskennassa 1 103 592 asukasta, ja sen pinta-ala on 22 956 neliökilometriä.
Above the Law (yhtye)
Above the Law on yhdysvaltalainen rap-yhtye, joka perustettiin 1989. Perustajina toimivat Cold 187um, KMG the Illustator, Go Mack ja DJ Total K-Oss. Vuonna 1999 ryhmä liittyi Death Row Recordsiin, mutta erosi vuonna 2002. Heidän kappaleensa "Murder Rap" löytyy Grand Theft Auto: San Andreas -videopelistä, kuvitteelliselta Radio Los Santos -radioasemalta. Se soi myös Pineapple Express – ohutta yläpilveä -nimisessä elokuvassa.
Hämälälä
Hämälälän pienehkö kylä sijaitsi Vuoksen länsirannalla, Rouhialan eteläpuolella ja Kaplahalan pohjoispuolella. Vuoksen vastapäisellä rannalla sijaitsi Aholan kartano. Rouhialan voimalaitos sijaitsi vajaan kilometrin päässä Vuoksen alajuoksulle päin. Hämälälän, Rouhialan ja vastarannan Aholan kartanon kohdalla Vuoksi teki jyrkän mutkan, jossa Järvenkylän suunnalta parin kilometrin matkan itä–länsi-suuntaisena tehnyt joki kääntyi jälleen virtaamaan luode–kaakko-suunnassa.
Hämälälän kylän poikki kulki Vuoksen länsirannan maantie. Huomattava osa kylän asutuksesta oli keskittynyt maantien varteen. Kylän kohdalla maantiestä erkani pieni yhdystie, joka johti Kärättilän kylään, jossa se yhtyi Jääsken kirkonkylästä Kuurmanpohjaan johtaneeseen poikittaistiehen. Lähellä tämän yhdystien ja Vuoksen rantatien risteystä sijaitsi myös Rouhialan koulupiirin kansakoulu.
Lasten- ja nuortenkirjailija Aili Konttinen asui Hämälälässä ja toimi opettajana Rouhialan koulupiirin kansakoulussa vuosina 1927–1940.
Hertunjärvi (Kuhmoinen)
Hertunjärvi on Pirkanmaalla Kuhmoisissa Haikupohjan kylän lähellä sijaitseva järvi.
Maantietoa
Järven pinta-ala on 7,4 hehtaaria, se on 500 metriä pitkä ja 200 metriä leveä. Sen koillispuolella sijaitseva Hertunvuori nousee 85 metriä ja lounaispuolella sijaitseva Lehmävuori 40 metriä järven pinnan yläpuolelle. Järvellä ei ole kartan mukaan saaria. Sen rantaviivan pituus on 1,2 kilometriä ja sen rannat ovat metsämaata. Pohjoisrannalle on rakennettu kolme vapaa-ajan asuntoa, joille johtaa tiet kaakosta ja idästä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Järven vedenpinnan korkeus on 105,1 metriä mpy. Siihen johtaa kaksi ojaa. Laskuoja lähtee järven kaakkoispäästä ja laskee 350 metrin päässä Vähään Pihlajajärveen. Laskuojan pudotus on 2,0 metriä.
Historiaa
Vuoden 1966 peruskartassa järvi oli autio ja siitä lähti vain laskuoja. Vuoteen 1986 mennessä järvelle oli rakennettu kaksi taloa ja siihen oli johdettu kaksi ojaa.
Trimeresurus trigonocephalus
Trimeresurus trigonocephalus on myrkyllinen Trimeresurus-suvun kyy joka esiintyy tasaisesti koko Sri Lankan saarella. Tehokkaan naamionsa ansiosta käärme pyrkii välttämään ihmiskosketusta loppuun asti mutta uhattuna tai vangittuna ärtyy ja iskee. Isommat, vanhemmat yksilöt ovat tiettävästi aggressiivisempia ja purevat uhattuina huomattavasti nuoria yksilöitä useammin.
Ulkonäkö ja koko
Kookas öisin saalistava ja aluskasvillisuudessa ja pensaskasvustossa viihtyvä kyy, joka naamioituu helposti lehvästöön vihreän tai sinisen värityksensä ansiosta. Vankkarakenteinen, kyymäisellä kolmionmuotoisella päällä varustettu käärme kasvaa sukupuolesta riippuen urosten n. 70 senttimetristä naaraiden yli 120 senttimetriin. Myös käärmeen väritys vaihtelee sukupuolittain turkoosien koiraiden ja kirkkaan vihreiden naaraiden välillä.
Levinneisyys ja ravinto
Ympäri ekologisesti monimuotoista Sri Lankaa esiintyvä käärme viihtyy parhaiten metsäalueiden viileässä aluskasvillisuudessa ja rantojen mangrove alueiden pensaskasvustossa mutta on hakkuiden ja muiden ihmisten aikaansaamien ympäristönmuutosten ansiosta levinnyt myös tee-, kahvi- ja kaakaoplantaaseille. Pääravintoa ovat jyrsijät, linnut, liskot sekä sammakkoeläimet.
Lisääntyminen
Käärme synnyttää kerrallaan 5–26 elävää poikasta. Noin 20 cm. vastasyntyneet ovat väritykseltään identtisiä täyskasvuisten lajitovereidensa kanssa.
Daniel Faraday
Taustaa
Daniel on Eloise Hawkingin poika. 1990-luvun alussa Daniel työskenteli fysiikanopettajana The Queen’s Collegessa Oxfordissa ja teki Widmoren rahoittamaa tutkimusta. Danielin tutkimus sisälsi asioiden lähettämistä ajasta toiseen, pääsääntöisesti tulevaisuuteen. Hän käytti kokeiluihinsa rottia, jotka kaikki kuitenkin kuolivat. Vuonna 2004 Daniel tapasi Desmondin, jota hän neuvoi etsimään käsiinsä vuoden 1996 Danielin. Kun Desmond kärsi väliaikaisesta ajassasiirtymisestä tämän jälkeen, päätyi hän vuoteen 1996, jossa hän jäljitti Danielin Oxfordista. Daniel auttaa Desmondia kertomalla tämän kuolevan, ellei hän löydä ”vakiota” - tuttua asiaa/ihmistä, joka oli osa Desmondin elämää sekä vuonna 2004 että 1996.
Daniel alkoi tutkia kaikkea mitä pystyi ollakseen valmiina tähän tapahtumaan ja tietäen, että aikamatkustus on mahdollista; jakson lopussa Danielin näytetään päättäneen, että Desmond on hänen vakionsa, jos jokin menee pieleen. Viidennellä tuotantokaudella Daniel paljastaa tietävänsä monista saaren Dharma-asemista.
Daniel suorittaa samanlaisen kokeen ihmisellä. Nainen alkaa kuitenkin kärsiä ajassasiirtymisestä ja vajoaa lopulta koomaan ja Daniel erotetaan Oxfordista. Widmore estää tapaturman pääsyn julkisuuteen ja rahoittaa henkilökohtaisesti koomaan vajonneen naisen hoidon. Oxfordista poistetaan kaikki merkit Danielista.
Essexissa, Massachusettsissa Daniel katsoo uutisia Oceanicin lennon 815 jäänteiden löydöstä Sundan haudasta Indonesiasta. Kun hänen taloudenhoitajansa kysyi miksi hän itkee, Daniel vastaa, ettei hän tiedä.
Daniel palkataan peiteryhmään yhdessä Charlotten, Milesin ja Frankin. Ryhmää organisoi Matthew ja johtaa Naomi. Heidän tehtävänsä on matkustaa saarelle ja tuhota Myrsky-asema, joka sisältää myrkkykaasuja, jotka voisivat tappaa kaikki saarella olevat. Heidän pitää myös löytää Ben.
Daniel saapuu saarelle 23. joulukuuta 2004. Oceanicin lennon 815 selviytyjien saatua yhteys lautalle, saarelle lähetetään Danielin ryhmän helikopteri. Helikopteriin osuu matkalla salama, aiheuttaen pakkolaskun. Daniel onnistuu hyppäämään ensimmäisenä ulos ja laskeutuu lähelle Jackia ja Katea.
Daniel kertoo Jackille ja Katelle, että heidät on lähetetty saarelle pelastamaan lennolta selvinneet, mutta joutuu kuitenkin kertomaan totuuden, kun Jack löytää laukun happinaamareineen ja huomaa Danielin kantavan asetta. Daniel myöntää, ettei selviytyjien pelastaminen ole ryhmän ensisijainen tehtävä. Seuratessaan ryhmänsä paikantimia, kolmikko löytää Milesin, joka uhkaa Jackia aseella, syyttäen samalla Katea Naomin murhasta, tämän viimeisten sanojen ollessa salainen koodi. Yrittäessään selittää murhaajan olleen Locke, Miles vaatii saada nähdä Naomin ruumiin, jotta saisi asialle varmistuksen.
Naomin ruumiin luona Daniel havaitsee kiinnostavan asian saaren oudosta valaistuksesta. Miles varmistaa Jackin ja Katen tarinan, ja Jack riisuu sekä Danielin että Milesin aseista Sayidin ja Julietin avulla. He jatkavat matkaansa etsien loppua ryhmästä ja menettävät Charlotten Lockelle. Valoammus taivaalla kertoo ryhmälle Frankin sijainnin ja helikopterin laskeutumispaikan. Daniel vaatii saada viedä Naomin ruumiin laivalle, mutta muut eivät suostu sanoen Naomin painon olevan liikalastia kopterille. Hetkeä myöhemmin Miles yllättyy kuullessaan Frankilta, ettei Julietin nimi ollut lennon 815 matkustajalistalla, ja paljastaa heidän päämääränsä olevan Benjamin Linuksen löytäminen.
Daniel pysyy laskeutumispaikalla Milesin, Katen ja Sayidin matkatessa kohti Toisten parakkeja. Hän käyttää satelliittipuhelinta saadakseen yhteyden Reginaan ja johtaa tehtävää, jossa ohjus lähetetään Danielin sijaintipaikalle. Ohjus saapuu 31 minuuttia sen odotetun matka-ajan jälkeen, aiheuttaen Danielia kuvailemaan tilannetta ”ei hyväksi”. Danielille tarjotaan kyytiä helikopterilla takaisin laivalle, mutta hän päättää jäädä saarelle. Hän neuvoo Frankia pysymään täsmälleen samassa ilmasuunnassa kuin tullessaan saarelle.
Jack ja Juliet opastavat Danielin ja Charlotten rannan leirille. Ollessaan siellä, laivalle päässyt Sayid ottaa rannalla oleviin yhteyttä ja kertoo Desmondin hyppivän vuodesta 1996 vuoteen 2004, eli nykyisyyteen. Daniel opastaa Desmondia matkustamaan Oxfordin yliopistoon seuraavalla kerralla kun hän joutuu taas vuoteen 1996. Neuvo, jonka Daniel antaa Desmondille vuonna 1996, pelastaa Desmondin elämän vuonna 2004.
Sun vierailee Danielin luona ja kysyy, ovatko laivalla olevat tulleet pelastamaan selviytyjät. Daniel vastaa ettei se ole hänen päätöksensä. Myöhemmin Daniel tunnistaa rantaan ajautuvan ruumiin lautan lääkäriksi, vaikka morsetus laivalta kuitenkin kertoo lääkärin olevan lautalla ja hyvissä voimissa. Bernard kysyy, ovatko lautalla olijat tulleet pelastamaan heidät, mihin Daniel vastaa kielteisesti.
Daniel alkaa viedä ihmisiä laivalle veneellä, jolla Sayid on palannut saarelle. Vietyään ensimmäisen lastin lautalle hän palaa varoittamaan Milesia ja Charlottea, jotta he palaisivat laivalle, mutta molemmat haluavat jäädä saarelle.
Palattuaan saarelle Daniel kertoo saaren likkuvan satunnaisesti ajasta toiseen. Daniel kulkee viidakossa yhdessä Sawyerin, Milesin, Julietin, Charlotten ja Locken kanssa, mutta erkanee joukosta houkutellakseen Desmondin ulos luukusta, kertoakseen tälle selviytyjien olevan vaarassa ja että Desmondin on muistettava etsiä Danielin äiti päästyään pois saarelta.
Ryhmä Toisiasaa Danielin ja muut kiinni 1950-luvulla. Daniel, Miles ja Charlotte viedään Richardin johtamaan leiriin. Daniel kertoo Richardille olevansa ainut ihminen, joka pystyy purkamaan saarella olevan vetypommin. Kun Daniel viedään vetypommin luo, hän sanoo, että se täytyy haudata mahdollisimman syvälle.
Kun Charlotte pyörtyy ajassamatkustamisen vuoksi, Daniel jää tämän luo. Charlotte paljastaa, että ollessaan pieni ”iso pelottava mies” käski häntä ikinä enää palaamasta saarelle. Hän tajuaa miehen olleen Daniel. Charlotte kuolee Danielin käsivarsille.
Jackin, Katen ja Hurleyn saavuttua vuoteen 1977, Sawyerilta kysellään onko myös Daniel Dharman työntekijä, johon Sawyer vastaa ”ei enää.” Jakson Vainajat puhuvat lopussa Danielin näytetään saapuvan saarelle Dharman toimivana tutkijana. Jaksossa Muuttuja Daniel aikoo lopettaa sähkömagneettiset purkaumat, jotka aiheuttavat Joutsen-aseman kunnostuksen, mikä taas aiheuttaa lennon 815 lentoturman ja heidän matkansa läpi ajan vuoteen 1977. Ennen suunnitelmansa toteen panemista Daniel vierailee Charlotten luona, joka on ilmeisesti sama tapahtuma johon Charlotte viittaa ennen kuolemaansa.
Aikaisemmin Daniel uskoi fysiikan oppeihinsa ja vakioiden muuttumattomuuteen. Hän kuitenkin alkoi uskoa, että vakioita täydensivät muuttujat. Näitä muuttujia kuvaavat ihmiset ja heidän tekonsa, riippumatta tulevaisuudesta. Danielin tutkielma saa hänet uskomaan, että he voisivat muuttaa tulevaisuutta jonka he muistavat, ja joka heille on nykyhetki.
Danielin suunnitelma on räjäyttää epävakaa vetypommi, joka haudattiin saarelle 1950-luvulla, jotta hän voisi neutralisoida energian, joka tulee vapautumaan Dharman onnettomuudessa. Aikoessaan toteuttaa suunnitelmansa Daniel matkustaa Toisten leiriin Jackin ja Katen kanssa puhuakseen nuoren Eloise Hawkingin kanssa. Leirissä Daniel uhkaa ampua Richardin, jolleivat he vie häntä Eloisen luo. Yllättäen Eloise ampuu Danielin. Ennen kuolemaansa Daniel kertoo Eloiselle olevansa tämän poika, ja että hänen on täytynyt tietää tämän tapahtuvan, mutta lähetti tämän silti. Samalla paljastuu, että Widmore on Danielin isä. Jaksossa Sijainen paljastuu, että Danielin nimi oli kirjoitettu luolan seinään ja oli yliviivattu. Danielia kuvasi numero 761. Danielin nimi oli myös majakan rattaassa ja nimeä kuvasi numero 101.
Vaihtoehtoisessa aikajanassa Daniel toimi muusikkona soittaen pianoa Eloisen tilaisuudessa. Kuultuaan Desmondin keskustelun Pennystä, Daniel kysyy Desmondilta, uskooko tämä rakkauteen ensisilmäyksellä. Daniel sanoo kohdanneensa museossa ruskeahiuksisen naisen (Charlotten) ja katsottuaan häntä hetken, hän tunsi kuin olisi koko ajan rakastanut häntä. Samana iltana Daniel oli kirjoittanut muistioonsa mutkikkaita kvanttifysiikan kaavoja ja yhtälöitä, muttei ymmärtänyt niitä. Daniel kysyi Desmondilta, mitä jos tämän ei pidäkkään olla heidän elämäänsä ja heidän eläneen toista aikaa, jota on muutettu. Daniel sanoo, ettei halua räjäyttää ydinpommia, jonka hän jo luulee räjäyttäneensä. Daniel sanoo Pennyn olevan hänen puolisisarensa ja kertoo Desmondille mistä hänet löytää.
Myöhemmin Daniel soitti pianoa konsertissa Drive Shaft -yhtyeen keikalla. Daniel tapasi Charlotten, jonka hän tunnisti, mutta hän ei muistanut entistä elämäänsä saarella. Eloisen pyynnöstä Desmond ei auttanut Danielia muistamaan täysin entistä elämäänsä.
Lost
Oscar-gaala 1935
Oscar-gaala 1935 oli seitsemättä kertaa järjestetty Yhdysvaltain elokuva-akatemian palkintogaala, joka pidettiin 27. helmikuuta 1935 Biltmore Hotelissa, Los Angelesissa. Gaalan juontajana toimi kirjailija-kolumnisti Irvin S. Cobb.
Vuoden 1935 palkintogaalassa esiteltiin kolme uutta palkintokategoriaa: paras leikkaus, musiikki ja laulu.
Voittajat ja ehdokkaat
thumb|175px|[[Frank Capra voitti parhaan ohjauksen palkinnon elokuvasta Tapahtui eräänä yönä.]] thumb|175px|[[Clark Gable voitti parhaasta miespääosasta roolistaan elokuvassa Tapahtui eräänä yönä.]]
Kaikki vuoden 1935 ehdokkaat ja voittajat
Markku Purho
Markku Purho (s. 31. heinäkuuta 1950) on suomalainen taikuri ja koomikko.
Ihalempiälä
Ihalempiälän pienehkö kylä sijaitsi Jääsken pitäjän eteläosassa, Antrean vastaisella pitäjänrajalla. Ihalempiälän naapurikyliä olivat Lottola ja Eevala sekä Antrean puolella sijainneet Paakkarila ja Rahikkala. Kylän itäpuolelta kulki Jääsken kirkonkylästä Viipuriin johtava maantie. Kylän kohdalla tiestä erkani Rahikkalaan johtava yhdystie. Kylä kuului Lottolan koulupiiriin yhdessä Lottolan ja Eevalan kylien kanssa.
Markku Purho
Markku Purho aloitti uransa jo vuonna 1962, ensimmäinen esiintyminen tapahtui Jokelan VPK:n poikaosaston pikkujoulussa. Vuosikymmenten aikana Markku Purho on esiintynyt erilaisissa tilaisuuksissa noin 5000 kertaa. Markku Purho järjestää vuosittain Kouvolan Taikapäivät, joka tuo Kouvolaan vuosittain noin 200 taikuria. Purho on toiminut myös Suomen Taikapiiri ry:n sihteerinä ja puheenjohtajana. Markku Purho on voittanut vitsinkerronnan Suomen mestaruuden vuosina 1995 ja 1996. Vuonna 1999 Esiintyvät Taiteilijat ry. valitsi hänet vuoden viihdetaiteilijaksi ja vuonna 2000 Suomen Taikapiiri palkitsi hänet Vuoden taikuri nimityksellä. Toistamiseen Suomen Taikuri valitsi Purhon vuoden taikuriksi 2010. Purholla on myös netissä pyörivä taikakauppa.
Markku-liitto valitsi vuonna 2006 Purhon kymmenenneksi vuoden Markuksi.
Waste Management
Waste Management on 15. joulukuuta 2009 julkaistu t.A.T.u.n kolmas englanninkielinen albumi. Albumista on myös venäjänkielinen versio Vesyolye Ulybki. Ensimmäinen single Snowfalls julkaistiin 13. heinäkuuta 2009. Toinen julkaistu single on White Robe(ven. Beliy Plaschik)
Polesine Zibello
Polesine Zibello on kunta Pohjois-Italiassa Parman maakunnassa Emilia-Romagnan alueella. Kunta perustettiin vuonna 2016, kun kaksi kuntaa, Polesine Parmense (1 432 asukasta) ja Zibello (1 833), yhdistyivät muodostaen Polesine Zibellon kunnan. Kunta sijaitsee Pojoen varrella. Joki tulvineen on tuonut seudulle viljavat maat, mutta myös tuhonnut pahimmillaan asumuksia.
Ensimmäinen makkabilaiskirja
Ensimmäinen makkabilaiskirja (myös Ensimmäinen makkabealaiskirja, ) on deuterokanonisiin kirjoihin eli Vanhan testamentin apokryfikirjoihin kuuluva kirja, joka on mukana Septuagintassa sekä katolisessa ja ortodoksisessa Raamatussa. Se ei kuulu juutalaiseen Raamattuun Tanakiin eikä varsinaiseen protestanttisten Raamattujen kaanoniin.
Kirja on kirjoitettu hasmonealaisdynastian aikana 104–63 eaa. ja säilynyt vain kreikankielisenä. Vaikka yhtään alkuperäistekstin jäljennöstä ei ole säilynyt, niin Septuagintassa mukana olevan tekstin sanonnoista on voitu päätellä, että alkuperäinen teos oli kirjoitettu hepreaksi. Kirja on käytössä katolisessa ja ortodoksisessa kirkossa. Protestanttiset kirkot ja juutalaiset pitävät sitä historiallisesti luotettavana ja hyödyllisenä, mutta eivät osana varsinaisia pyhiä kirjoituksia.
Sisältö
Kirjan tapahtumat sijoittuvat Seleukidien hallitsemaan Juudeaan, Aleksanteri Suuren kuoleman jälkeen. Siinä kerrotaan kuinka Antiokhos IV Epifanes yritti tukahduttaa juutalaisen uskonnonharjoituksen, minkä seurauksena ylipappi Mattatias aloitti Makkabilaiskapinan. Kirjassa Mattatiaksen pojat Juudas Makkabi, Simon Makkabi ja tämän poika Johannes Hyrkanos ovat tärkeitä henkilöitä.
Antiokos kieltää ympärileikkauksen ja juutalaisten pyhien tekstien omistamisen kuolemanrangaistuksen uhalla. Myös sapatti ja uhraaminen temppelissä ovat kiellettyjä. Vuonna 165 eaa. temppeli valloitetaan ja vihitään uudelleen käyttöön, jonka kunniaksi Juudas aloittaa Hanukka-juhlan viettämisen. Hän pyrkii myös liittoutumaan Rooman tasavallan kanssa.
Luigi Carrer
Luigi Carrer (12. helmikuuta 1801 − 23. joulukuuta 1850 ) oli italialainen runoilija. Carrer oli alussa romantikko ja tutki sitten Friedrich Schilleriä. Taloudellinen ahdinkotila pakotti hänet antautumaan tieteen alalle, ja 1830 hän tuli filosofian professoriksi Padovan yliopistoon. Siellä hän julkaisi runokokoelman Poesie (1832), joka perusti hänen maineensa. Hän toimitti 1833−1842 Venetsiassa kirjallista aikakauslehteä Il Gondolière ja julkaisi siellä teoksensa Prose e poesie (1837), runollisen elämäkerran seitsemästä venetsialaisesta naisesta L’anello di sette gemme (1838) sekä kirjansa Apologhi (1841). Vuonna 1844 hän tuli kirjallisuuden professoriksi Venetsian teknilliseen kouluun. Carrer oli etevä kirjallisuushistorioitsija ja julkaisi muun muassa tutkimuksen Carlo Goldonista (Venetsia, 1824).
Narsissikärpässieni
Narsissikärpässieni (Amanita gemmata) on kartiomainen, kalpeankeltainen tai okranvärinen kärpässienilaji. Jalka on valkoinen ja siinä on keltaisen vivahteita. Heltat ovat valkoiset. Sieni kasvaa havumetsissä harvinaisena. Sitä on löydetty Etelä-Suomesta. Narsissikärpässieni ei kelpaa ruoaksi.
Puukkoislammi
Puukkoislammi on Pirkanmaalla Kuhmoisissa Haikupohjan kylän lähellä sijaitseva lampi.
Maantietoa
Lammen pinta-ala on 3,0 hehtaaria, se on 250 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 650 metriä ja sen rannat ovat metsämaata. Lammen ympäristössä on muutama talo, joiden yhteydessä on peltoa.
Vesistösuhteet
Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Iso-Pihlajajärven valuma-alueeseen (14.225) se kuuluu. Lammen vedenpinnan korkeus on 106,1 metriä mpy. Laskuoja lähtee lammen koillispäästä ja laskee 500 metrin päässä Vähään Pihlajajärveen. Laskuojan pudotus on 3,0 metriä.
Historiaa
Vuoden 1966 peruskartassa lammesta ei lähtenyt laskuojaa, mutta lampeen johti yksi oja. Vuoteen 1986 mennessä lampeen oli johdettu yksi oja lisää ja laskuoja Vähään Pihlajajärveen.
Valentino Carrera
Valentino Carrera (1834 −1895 ) oli italialainen runoilija ja näytelmänkirjoittaja Torinosta. Hän esittäytyi yleisölle esikoisnäytelmällään Il Lotto (1859). Tätä seurasivat hieman myöhemmin draamat Don Girella, L’Incubo, Il conte Orazio ynnä muita. Hänen kuuluisin ja omintakeisin näytelmänsä on La quaderna di Nanni (1870), firenzeläinen kansankappale, hienosti piirrettyine tyyppeineen. Sittemmin hän julkaisi tiheään näytelmiä, joista ovat mainittavia Il denaro del comune (1879), Gli ultimi giorni del Goldoni (1881) ja Nervosa (1887). Carreralla on vilkas mielikuvitus, ja hän oli teknisesti taitava.
Kolín
Kolín (, aikaisemmin Kolin an der Elbe) on kaupunki noin 55 kilometriä Prahasta itään, Elbejoen varrella Keski-Böömin läänissä Tšekin tasavallassa. Vuoden 2020 arvion mukaan siellä asui 31 973 asukasta.
Böömin kuningas Ottokar II Přemysl perusti Kolínin 1200-luvulla nimellä Colonia nova (Uusi siirtokunta). Kaupunki mainitaan ensimmäisen kerran vuonna 1261. Kaupunkiin rakennettiin linna vuonna 1437.
Seitsenvuotisen sodan aikana 18. kesäkuuta 1757 käytiin Kolínin taistelu, jonka kerrotaan olleen yksi sodan raivoisimmista. Taistelussa kuoli 23 000 miestä.
Keväällä 2005 Toyotan ja PSA Peugeot Citroën -yhtiön muodostama TPCA-yhtymä avasi kaupungin pohjoispuolelle uuden autotehtaan. Tehtaan perustaminen maksoi noin 650 miljoonaa euroa. Se työllistää 2 500 työntekijää ja sen tuotantokapasiteetti on 300 000 autoa vuodessa.
Merkittäviä asukkaita
Myös Tšekin presidentti Miloš Zeman, valokuvaaja Josef Sudek ja tennisammattilainen Bohdan Ulihrach ovat syntyneet kaupungissa.
Hemimorfiitti
Hemimorfiitti (Zn4Si2O7(OH)2·H2O) on silikaattimineraali. Se on valkoinen, sininen tai vihertävä. Sen kidejärjestelmä on ortorombinen pyramidi, ja kiteisyys on yleistä. Hemimorfiitti esiintyy yleensä muiden sinkin mineraalien kanssa samassa esiintymässä.
Luettelo Helsingin olympiarakennuksista
pienoiskuva|Eri puolille kaupunkia pystytettiin myös väliaikaisia huoltorakennelmia, kuten tämä virallisena kisajuomana vuodesta 1928 olleen Coca-Colan välityspaikka kahvilassa [[Hesperian puistossa.]] Luettelo Helsingin olympiarakennuksista käsittää Helsingin kesäolympialaisia vuonna 1952 varten tehdyt rakennukset, rakenteet ja alueet niillä paikkakunnilla, joissa olympialaisia järjestettiin. Olympiakisojen viralliset kisakaupungit olivat Helsinki ja Hämeenlinna. Jalkapallo-otteluja pelattiin Helsingin ohessa myös Tampereella, Turussa, Lahdessa ja Kotkassa.
Urheiluareenoita ja palvelurakennuksia
Olympialaisten pitkästä valmisteluajasta johtuen Helsingin olympiarakennuksia valmistui 1930-luvulta vuoteen 1952 asti. Ne ovat kaikki varhaisempaa 1930-luvun tai toisen maailmansodan jälkeistä funktionalismia. Olympialaisia varten rakennettiin sekä urheiluareenoita, että erilaisia palvelurakennuksia.
Yhteistä olympiarakennuksille on varhaisen funktionalismin mukainen ajatus suunnittelusta, joka mahdollistaa rakennusten muunneltavuuden erilaisiin käyttötarkoituksiin. Esimerkiksi Tennispalatsi suunniteltiin alun perin vuoden 1940 olympialaisten autojen huoltorakennukseksi, mutta siihen rakennettiin myöhemmin neljä tenniskenttää. Lasipalatsin tapaan rakennus tarkoitettiin tilapäiseksi ja se vuokrattiin myöhemmin autojen ja varaosien myyntitilaksi. Olympialaisissa rakennuksessa pelattiin koripalloa. Nykyisin rakennuksessa on ravintoloita, elokuvateattereita ja Helsingin taidemuseo.
Kolme kisakylää
Kisakyliä oli kolme. Käpylän Koskelantien pohjoispuolista aluetta kutsutaan Olympiakyläksi, jonne ehti valmistua 400 asuntoa ennen talvisodan syttymistä. Koskelantien eteläpuolelle rakennettiin toinen Kisakylä vuosina 1950-1952.
Otaniemen kisakylään majoitettiin Itäblokin urheilijat ja sen ravintolana toimi Servin mökki ja rantasauna (Heikki Sirén, 1951 ja 1952). Naisurheilijat majoitettiin Meilahden sairaanhoito-opistoon (Uno Ullberg, 1940) ja suomalaiset urheilijat asuivat Santahaminan kadettikoulussa (Olavi Sortta, 1941). Olympiakomitea virallisine vieraineen majoittui Hotelli Vaakunassa (Erkki Huttunen, 1952). Satakuntatalo toimi osin keskeneräisenä olympialaisten lehdistöhotellina: "Satakunta Press Hotel"
Viljo Revellin ja Keijo Petäjän suunnittelemaan Palacen hotelliin (1952) majoitettiin kutsuvieraat.
Liikennerakennuksia
Turun kasarmin alueelle rakennettiin Lasipalatsi, joka oli lähellä linja-autoasemaa. Siinä toteutuivat funktionalistisen rakennuksen alkuperäiset rakenteelliset, toiminnalliset ja aatteelliset ihanteet, kuten julkisivujen läpinäkyvät lasipinnat, liiketilojen läpikuljettavuus, julkisivuvalaistus ja -väritys, sekä Bio Rexin ja HOK:n suurravintolan tilat sisäväreineen. Lasipalatsi sai nimensä suurista läpinäkyvistä ikkunapinnoista. Valoa ihannoitiin. Näyteikkunoille tuotteitaan kauniisti sommitellen, yrittäjät esittelivät toimintaansa kaupunkilaisille.
Vuonna 1936 avatun Malmin lentokentän kiitoratoja pidennettiin vuonna 1939 seuraavana vuonna järjestettäväksi suunniteltuja kisoja varten. Myös Helsingin lentokenttä Seutulassa avattiin vuonna 1952 tilapäisesti kisaliikenteen käyttöön. Laivaliikenteen palvelurakennus oli Olympiapaviljonki.
Postitaloa korotettiin 1950-luvulla ja sen katolle rakennettiin helikopterikenttä. Postinkuljetukseen vuokrattu helikopteri liikennöi päivittäin lentokentän ja pääpostitalon väliä ja helikopteri lennätti myös yleisöä ja teki mainoslentoja.
Kioskit ja puistot
Helsinkiin suunniteltiin olympialaisia varten myös kioskeja, julkisia käymälärakennuksia ja esimerkiksi Kisakylän lämpökeskus (Pauli Salomaa, 1950) Käpylään. Helsingin postikonttoreita tukemaan perustettiin 16 tilapäistä postipalvelupaikkaa ja kymmenen viiden neliömetrin suuruista kioskia. Kahvila Ursula perustettiin Kaivopuiston rantaan olympiavuonna. Frenckellin sormeksi (1951) kutsutaan kisojen lipunmyyntipaikkaa Töölön kisahallin lähellä. Hesperian puistoa kunnostettiin vuonna 1951 olympiakilpailuja silmälläpitäen. Muun muassa rannan hopeapajukäytävää reunustamaan istutettiin perennoja. Muualle maailmalle haluttiin antaa hyvä kuva Helsingistä ulkomaalaisille vieraille lehtimiesten välityksellä.
Maailmanperintökohteeksi?
Arkkitehti Maija Kairamo on ehdottanut Helsingin olympiarakennuksia lisättäväksi Unescon maailmanperintökohteiden luetteloon.
Museovirasto on todennut olympiarakennuksista: "Olympiarakennukset ovat kulttuurihistoriallisesti yhtä merkittäviä kuin esimerkiksi Senaatintorin ympäristö ja Suomenlinna."
Luettelokuvaus
Luettelossa rakennukset on mainittu kronologisessa järjestyksessä valmistumisvuoden mukaan. Alue on rakennuksen sijaintialue, esimerkiksi kaupunginosa ja paikka on rakennuksen tarkempi sijainti. Luettelossa on 48 kohdetta.
Puistokärpässieni
Puistokärpässieni (Amanita ceciliae) on limalakkinen, punaruskea kärpässienilaji. Sen jalka on vaalea ja siinä on punaruskeita vöitä. Heltat ovat valkoiset. Sientä voi syödä, mutta sitä ei pidä sekoittaa myrkyllisiin kärpässienilajeihin. Sieni kasvaa lehtimetsissä ja puistoissa. Se on Suomessa harvinainen laji.
Işın Karaca
pienoiskuva|upright|Işın Karaca Işın Karaca (s. 7. maaliskuuta 1973 Lontoo, Yhdistynyt kuningaskunta) on kyproksenturkkilainen laulaja. Vuoteen 2020 mennessä häneltä oli ilmestynyt yhdeksän albumia.
Nytkyn
Nytkyn on Keski-Suomessa Jämsässä Rumakulman kylän lähellä sijaitseva järvi.
Maantietoa
Järven pinta-ala on 6,3 hehtaaria, se on 450 metriä pitkä ja 200 metriä leveä. Järvellä ei ole kartan mukaan saaria. Sen rantaviivan pituus on 1,1 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Kurujoen–Nytkymenjoen valuma-alueeseen (14.226) se kuuluu. Järven vedenpinnan korkeus on 78,5 metriä mpy.
Färsaarten käsipallomaajoukkue
Färsaarten käsipallomaajoukkue edustaa Färsaaria miesten kansainvälisissä käsipallo-otteluissa. Joukkuetta hallinnoi Färsaarten käsipalloliitto.
Färsaarten maajoukkue on osallistunut aktiivisesti lajin arvoturnausten karsintoihin. Vuoden 2010 EM-kilpailujen karsinnoissa Färsaaret oli lohkonsa kuudes ja viimeinen häviten kaikki ottelunsa maalierolla 212–346.
Villa Pukkila
thumb|250px|Villa Pukkilan päärakennus. thumb|250px|Villa Pukkilan saunarakennus Mustasalmen rannalla. Villa Pukkila on Oulun Hietasaaressa Oulujoen suiston saaristossa sijaitseva kulttuurihistoriallisesti arvokkaaksi luokiteltu puinen huvila, johon kuuluvat myös samalla tontilla sijaitsevat liiteri-, varasto- ja ulkohuussirakennukset sekä rantasauna. Tontilla on myös Oulun steinerkoulun oppilaiden rakentamia leikkimökkejä. Villa Pukkilan omistaa ja sitä ylläpitää Oulun Steinerkoulun kannatusyhdistys ry, joka myös vuokraa huvilaa.
Huvilan rakennutti Kansallis-Osakepankin Oulun konttorin ensimmäinen johtaja Victor Hellman vuonna 1892. Huvila on rakennettu kuuluisan kirkkoarkkitehdin Josef Stenbäckin mallipiirustusten mukaan. Mallipiirustus on Stenbäckin julkaisemasta rakennuspiirustussarjasta Ensimmäinen vihko: Kesähuviloita ja Maakartanoita vuodelta 1886. Rakennustutkija Pasi Kovalaisen mukaan Villa Pukkila lienee ainoa Stenbäckin kyseisten piirustusten mukaan toteutettu huvila Suomessa. Rakennushistoriallisesti huvilan tekee mielenkiintoiseksi Suomessa harvinainen pystyhirsirakenne. Rakennuksen seuraavan omistajan Walde Hyryn aikana vuonna 1937 huvilaa laajennettiin eteläpäädyn kuistilla. Valdemar Hyry oli Victor Hellmanin vävy ja Oulun Villatehdas Oy:n toimitusjohtaja ja patruuna.
Aiheesta muualla
65.02271°N, 25.43692°W
Marc Lawrence
Marc Lawrence (1910–2005) oli yhdysvaltalainen näyttelijä. Hän näytteli 1930-luvulta 2000-luvulle asti, useimmiten gangsterin roolia.
Elämäkerta
Lawrence syntyi New Yorkissa vuonna 1910. Hänen nimensä oli alun perin Max Goldsmith. Lawrence näytteli joitain vuosia näytelmissä, jonka jälkeen hän meni vuonna 1932 töihin Columbia Picturesille. Rokonarpisen naamansa ja painostavien maneeriensa vuoksi hän näytteli kymmenissä elokuvissa kovapintaista miestä, gangsteria tai hautausurakoitsijaa. Toisinaan hän näytteli muunkinlaisia rooleja, kuten vuorikiipeilijää elokuvassa Hämärtää vuorten takana (1941) ja hotellinomistajaa elokuvassa Hämärästä aamunkoittoon (1996). Lawrence näytteli myös 007-elokuvissa "Timantit ovat ikuisia" sekä "007 ja kultainen ase"
Yksityiselämä
Lawrencen vaimo kuoli vuonna 1995. Hän meni uudelleen naimisiin vuonna 2003. Lawrencella oli ensimmäisestä avioliitostaan kaksi lasta.
Alppihiihdon maailmanmestaruuskilpailut 1932
Alppihiihdon maailmanmestaruuskilpailut järjestettiin vuonna 1932 toisen kerran. Kilpailut käytiin Italian Cortina d’Ampezzossa 4.–6. helmikuuta.
Syöksylasku
<br style="clear:both" />
Pujottelu
<br style="clear:both" />
Alppiyhdistetty
<br style="clear:both" />
Jarmo Lehtinen (urheilutoimittaja)
Jarmo Juhani Lehtinen (s. 1. syyskuuta 1957) on suomalainen urheilutoimittaja, joka työskenteli Ylellä vuosina 1979–2022. Lehtisen selostamia lajeja ovat olleet muun muassa yleisurheilu, hiihto, jalkapallo, suunnistus, pyöräily ja jääpallo. Hän on ollut selostamassa olympialaisissa yhteensä 20 kertaa.
Urheilutoimittajain Liitto valitsi Lehtisen vuoden urheilutoimittajaksi vuonna 2014 ja vuonna 2022 liitto palkitsi hänet Elämäntyö urheilutoimittajana -tunnustuksella.
Lehtinen sai Suomen urheilugaalan Urheilujournalismin palkinnon vuonna 2016. Lehtisen pitkältä uralta tuoreimpana huippuhetkenä muistetaan selostus Sotšin talviolympialaisten hiihdon parisprintistä, jossa Sami Jauhojärvi ja Iivo Niskanen saavuttivat olympiakultaa. Yksi Lehtisen legendaarisimmista selostuksista on jalkapallon EM-karsintaottelusta Suomi–Belgia vuonna 2007, kun Bubiksi ristitty huuhkaja saapui Olympiastadionille. Lehtinen oli Ylen pääselostaja televisiossa Jalkapallon EM-kisoissa 2008, selostaen muun muassa välierät ja loppuottelun.
Alppihiihdon maailmanmestaruuskilpailut 1932
Mitalitaulukko
Isäntämaa
Kuuropilvijono
thumb|Kuuropilvijono joka ulottui Iowasta Texasiin. Kuuropilvijono eli kuurojono (englaniksi multicell line,  vanhemmassa kirjallisuudessa myös squall line) on nauhamainen jono kuuro- tai ukkospilviä. Se on eräs mesomittakaavan konvektiivinen järjestelmä, joka eroaa muista vastaavista pitkän ja kapean muotonsa takia.
Giovanni della Casa
Giovanni della Casa (1503−1556) oli italialainen prosaisti ja runoilija. Hän oli muun muassa Beneventon arkkipiispa. Hän vastusti pontevasti yleistä Petrarcan runouden ja tyylin matkimista ja loi itse voimakkaamman ja pontevamman tyylin. Hänen kootut teoksensa ilmestyivät Firenzessä 1707.
Kuuropilvijono
Jono muodostuu useista erillisisitä kuuropilvistä, joten pienellä alueella on monia nousu- ja laskuvirtausalueita. Se on siis monisolu-ukkonen, mutta rakenne poikkeaa muista monisolu-ukkosista. Kuuropilvet ovat asettuneet jonoksi, ja niiden laskuvirtaukset kehittävät yhtenäisen puuskarintaman jonon etupuolelle.